Osteoarthritis

Osteoartritis (OA, kaloka uga minangka artritis degeneratif, lelara degeneratif sendhi), yakuwi kondisi nalika sendhi krasa nyeri akibat saka inflamasi ringan kang timbul saka anané gèsèkan pucuking balung panyusun sendhi.

Sajeroning sawijining sendhi, jaringan balung enom (basa Indonésia: balung rawan) kang biyasa ingaran kanthi jeneng ‘’kartilago’’ lumrahé nutup pucuking balung panyusun sendhi. Sawijining lapisan cuwèran kang ingaran cuwèran sinovial dumunung antarané balung-balung mau lan tumindak minangka bahan pelumas kang nyegah ujung-ujung balung mau gèsèkan lan silih ngikis antara siji lan sijiné.

Sajeroning kondisi kakurangan cuwèran sinovial lapisan kartilago kang nutup ujung balung bakal gèsèkan siji lan sijiné. Gèsèkan mau bakal agaw’e lapisan mau tansaya tipis lan wusanané bakal nimbulaké rasa nyeri.

Panyebab 
Saben wong mesthi naté ngalami nyeri sendhi. Masarakat awam lan malahan sawatara dhokter (kanthi keliru) langsung nganggep disebabaké déning rematik utawa asem urat.Sapérangan manèh mikir akibat osteoporosis. Nanging nyatané jalaran utama nyeri sendhi (mligi kang dialami déning kang umur punjul 45 taun) yakuwi osteoartritis.  Panyebab osteoartritis warna-warna. Sawetara panelitèn nuduhaké anané gayutan antara osteoarthritis karo reaksi alergi, infeksi, lan invasi fungi (mikosis). Riset liya uga nuduhaké anané faktor katurunan (genetik) kang terlibat sajeroning panurunan lelara iki. Sawetara faktor risiko dumadiné osteoartritis yakuwi:
 Wanita umur punjul 45 taun
 Kaluwihan bobot
 Aktivitas fisik kang kakèhan, kaya déné para olahragawan lan pekerja kasar
 Kelemahan otot pupu
 Naté ngalami patah balung ing saubengé sendhi kang ora dirawat kanthi bener

Pangobatan 
Rasa nyeri kang diderita déning pendherita lelara iki bisa dikurangi nganggo manéka cara kaya pengomprèsan utawa panyuntikan cuwèran sinovial ing pérangan sendhi. Pangobatan tumrap pengapuran sendhi béda-béda gumantung stadiumé.

Osteoartritis derajad ringan (stadium 1 lan 2) 
terapi non obat antarané:
 mudhunaké bobot awak tumrap kang keluwihan
 latihan nguataké otot pupu lan pinggul kanggo njaga kebugaran awak
 nganggo knee brance samangsa diperlokaké 
terapi obat antarané:
 obat antiradang lan nyeri
 suplemen kanggo nuwuhaké balung enom
 obat pelumas sendhi kang disuntikkan menyang sendhi

Osteoartritis derajad abot (stadium 3 lan 4) 
Pilihan pangobatan paling apik yakuwi operasi penggantian sendhi. Operasi penggantian sendhi yakuwi operasi kang diayahi kanggo ngganti sendhi kang wis rusak nganggo prostesis.

Pencegahan 
Pencegahan osteoartritis bisa diayahi kanthi cara konsumsi makanan kang kebak gizi.Sawetara suplemen panganan uga bisa dipigunakaké kanggo nyegah lelara iki. Sawetara suplemen kang umum dipigunakaké antarané glukosamin lan kondroitin.

Glukosamin 
Glukosamin iku molekul gula amino kang biyasa ana ing kulit krustasea (ulang-ulangan), artropoda, lan dhindhing sèl cendawan. Ing Indonésia, glukosamin bisa dijupuk langsung saka suplemen panganan komersial utawa ombènan susu tersuplementasi.

Kondroitin 
Kondrotin iku suplemen panganan kang biyasa dipigunakaké bebarengan karo glukosamin. Kondroitin iku wujud senyawa rantai gula mawa cawang kang nyususun balung rawan. Ing Indonésia, kondroitin bisa dijupuk langsung saka suplemen panganan.

Pranala njaba 
 Cartilage Health  {The Cartilage Health Website provides accessible information for anyone wanting to learn more about the prevention, repair and rehabilitation of articular cartilage injury.}
 Osteoarthritis  The Arthritis Foundation
 Arthritis Care major UK charity
 Osteoarthritis fact and fiction at osteoarthritisoa.com
 WebMDHealth: Osteoarthritis Basics at WebMD
 MedicineNet.com: Osteoarthritis at medicinenet.com
 MedlinePlus: Osteoarthritis at National Institutes of Health
 Osteoarthritis Clinical Trials Resource  at oatrial.com
 Overview  at University of Maryland
   (Physician submitted articles) - research based arthritis articles by physicians at arthritismd.com
 Focuses on living with arthritis with links to support groups in 16 different countries  at paremanifesto.org
 BBC Coverage of Autologous Chondrocyte graft in UK
 UK Health Charity covers Autologous Chondrocyte grafts 

Artritis